cyanic-selkie/wikianc huggingface dataset:
মন্ট্রিয়ল
শহরের দাপ্তরিক ভাষা ফরাসি এবং ২০০৬ সালের পরিসংখ্যান অনুসারে এখানকার বাসিন্দাদের ৫৬.৯% বাড়িতে ফরাসি ভাষায়, ১৮.৬% ইংরেজি ভাষায় এবং বাকিরা অন্যান্য ভাষায় কথা বলে। এছাড়া বৃহত্তর মন্ট্রিয়লে ৬৭.৯% লোক বাড়িতে ফরাসিতে এবং ১৬.৫% লোক ইংরেজিতে কথা বলে। মন্ট্রিয়ল কেবেক এবং কানাডার শহরগুলোর মধ্যে অন্যতম দ্বিভাষিক শহর যেখানে ৫৬% লোক ইংরেজি এবং ফরাসি উভয় ভাষাতেই কথা বলতে পারে। মন্ট্রিয়ল প্যারিসের পরে দ্বিতীয় বৃহত্তম শহর যেখানে ফরাসি প্রাথমিক ভাষা হিসেবে ব্যবহৃত হয়।
সাইদা ইমতিয়াজ
সাইদা ইমতিয়াজ হলেন পাকিস্তানের একজন মডেল এবং অভিনেত্রী।
প্রারম্ভিক জীবন
ইমতিয়াজ স্টোনি ব্রুক বিশ্ববিদ্যালয়ে পড়াশোনা করেছেন এবং সমাজবিজ্ঞানে (ঐচ্ছিক মনোবিজ্ঞানসহ) স্নাতক ডিগ্রি অর্জন করেছেন। তার আটজন ভাইবোন রয়েছে।
কর্মজীবন
সাইদা ইমতিয়াজ ২০১৩ সাল থেকে শুরু করে প্রদর্শনী এবং ফটোশ্যুট উভয় ক্ষেত্রেই মডেল হিসেবে কাজ করেছেন। তিনি অভিনয় শুরু করার পর থেকেই তার কর্মজীবনের এই দিকটি অব্যাহত রেখেছেন, তবে ২০১৮ সালে বলা হয়েছিল যে তিনি মডেলিংয়ে ইস্তফা দিয়েছেন।
সাইদা ইমতিয়াজ ২০১৮ সালের জুন মাসে মুক্তিপ্রাপ্ত এবং জাভেদ শেখ পরিচালিত ও প্রযোজিত পাকিস্তানি চলচ্চিত্র ওয়াজুদ-এ অভিনয় করেছেন। তিনি এআরওয়াই ডিজিটালের সিটকম টিমি জি রিলোডেড-এর ১৮ ফেব্রুয়ারি ২০১২ পর্বে অতিথি অভিনেত্রী হিসাবেও উপস্থিত হয়েছিলেন।
এস. পি. বালসুব্রহ্মণ্যম
শ্রীপতি পণ্ডিতআরাধ্য বালসুব্রহ্মণ্যম (ఎస్. పి. బాలసుబ్రహ్మణ్యం; ৪ জুন ১৯৪৬ - ২৫ সেপ্টেম্বর ২০২০) একজন ভারতীয় চলচ্চিত্র সঙ্গীতজ্ঞ, নেপথ্য সঙ্গীতশিল্পী, সঙ্গীত পরিচালক, অভিনেতা, ডাবিং শিল্পী ও চলচ্চিত্র প্রযোজক ছিলেন। তিনি '''এস. পি. বালু, এস. পি. বি. বা এককভাবে বালু''' নামেও পরিচিত ছিলেন। তিনি মূলত তেলুগু, তামিল, কন্নড়, হিন্দি ও মালয়ালম ভাষার চলচ্চিত্রে কাজ করতেন। জাতি হিসেবে বলসুব্রাহ্মণ একজন তেলুগু যদিও তামিল ভাষাও অনর্গল বলতে পারতেন এবং তার চলচ্চিত্র জগতের যাত্রা শুরু হয় ষাটের দশকে তামিল চলচ্চিত্রের মাধ্যমেই। তিনি ১৬টি ভারতীয় ভাষায় ৪০,০০০-এর অধিক গানে কণ্ঠ দিয়েছেন।
চারটি ভিন্ন ভাষার চলচ্চিত্রের গানে অবদানের জন্য তিনি ছয়টি জাতীয় চলচ্চিত্র পুরস্কার পেয়েছেন; তেলুগু চলচ্চিত্রে কাজের জন্য ২৫টি অন্ধ্রপ্রদেশ রাজ্যের চলচ্চিত্র পুরস্কার নন্দী পুরস্কার পেয়েছেন, এবং কর্ণাটক ও তামিলনাড়ু রাজ্যের একাধিক পুরস্কার পেয়েছেন। রাষ্ট্রীয় সম্মাননা ছাড়াও তিনি শ্রেষ্ঠ পুরুষ নেপথ্য কণ্ঠশিল্পী বিভাগে একটি ফিল্মফেয়ার পুরস্কার এবং ছয়টি ফিল্মফেয়ার পুরস্কার দক্ষিণ অর্জন করেছেন। শিল্পকলায় অবদানের জন্য ভারত সরকার তাকে ২০০১ সালে পদ্মশ্রী ও ২০১১ সালে পদ্মভূষণ পদকে ভূষিত করে। ২০১২ সালে তিনি ভারতীয় চলচ্চিত্রে তার অবদানের জন্য এনটিআর জাতীয় পুরস্কার অর্জন করেন। ২০১৬ সালে তাকে একটি রৌপ্য ময়ূর পদক-সহ বর্ষসেরা ভারতীয় চলচ্চিত্র ব্যক্তিত্বের সম্মাননা প্রদান করা হয়। তিনি কোভিড-১৯-এ আক্রান্ত হয়ে ২০২০ সালের ২৫শে সেপ্টেম্বর এমজিএম হাসপাতালে মৃত্যুবরণ করেন।
প্রারম্ভিক জীবন
এস. পি. বালসুব্রহ্মমণ্যম তৎকালীন ব্রিটিশ ভারতের মাদ্রাজ প্রেসিডেন্সির (বর্তমান তিরুবল্লুর জেলা, তামিলনাড়ু) উত্তর আর্কোট জেলার কনেটাম্পেট গ্রামে এক তেলুগু পরিবারে জন্মগ্রহণ করেন এবং নেল্লোরে বেড়ে ওঠেন। তার পিতা এস. পি. সাম্বামূর্তি হরিকথা শিল্পী ছিলেন এবং তিনি নাটকে অভিনয়ও করতেন। তার মাতা শকুন্তলাম্মা ২০১৯ সালের ৪ঠা ফেব্রুয়ারি মৃত্যুবরণ করেন। তার দুই ভাই ও পাঁচ বোন রয়েছে। সঙ্গীতশিল্পী এস. পি. শৈলজা তার বোন।  তার পুত্র এস. পি. চরণ দক্ষিণ ভারতীয় গায়ক, অভিনেতা ও প্রযোজক।
১৯৮০-এর দশক
বালসুব্রহ্মণ্যম ১৯৮০ সালে শঙ্করভরনম চলচ্চিত্রের মধ্য দিয়ে আন্তর্জাতিক খ্যাতি অর্জন করেন। চলচ্চিত্রটি তেলুগু চলচ্চিত্র শিল্পের অন্যতম সেরা চলচ্চিত্র বলে বিবেচিত। কে. বিশ্বনাথ পরিচালিত চলচ্চিত্রটির সুরারোপ করেন কে. ভি. মহাদেবন এবং তিনি তেলুগু চলচ্চিত্রে অতিমাত্রায় কর্ণাটকী সঙ্গীতের ব্যবহার করেন। শাস্ত্রীয় সঙ্গীতে প্রশিক্ষিত না হলে বালসুব্রহ্মণ্যম এই চলচ্চিত্রের গান রেকর্ডের ক্ষেত্রে নান্দনিকতার পরিচয় দেন। এই চলচ্চিত্রে "ওমকারা নাধানু" গানের জন্য তিনি তার প্রথম শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। হিন্দি চলচ্চিত্রে তার প্রথম কাজ ছিল এক দুজে কে লিয়ে (১৯৮১)। এই চলচ্চিত্রের "তেরে মেরে বিচ মেঁ" গানে কণ্ঠ দিয়ে তিনি তার দ্বিতীয় শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
১৯৯০-এর দশক
বালসুব্রহ্মণ্যম এ আর রহমানের সুরারোপিত প্রথম চলচ্চিত্র রোজা-র তিনটি গানে কণ্ঠ দেন। তন্মধ্যে কে. এস. চিত্রার সাথে তার "ইয়ে হাসিন ওয়াদিয়া" দ্বৈত গানটি জনপ্রিয়তা অর্জন করে। পরবর্তী কালে তিনি রহমানের সাথে দীর্ঘকাল কাজ করেন। এ আর রহমানের সুরে তার অন্যান্য উল্লেখযোগ্য গান হল পুধিয়া মুগাম (১৯৯৩)-এর "জুলি মাধম"। এই গানে মধ্য দিয়ে গায়িকা অনুপমা কৃষ্ণস্বামীর নেপথ্য কণ্ঠশিল্পী হিসেবে অভিষেক ঘটে। এছাড়া তিনি কিঝাক্কু চেমাইল (১৯৯৩) চলচ্চিত্রের লোকধর্মী "মন্নুতু মান্তাইলে" গান, সঙ্গীতধর্মী প্রণয়মূলক ডুয়েট (১৯৯৪) চলচ্চিত্রের প্রায় সবক'টি গানে কণ্ঠ দেন।
১৯৯৪ সালে হাম আপকে হ্যাঁয় কৌন..! চলচ্চিত্রটি হিন্দি চলচ্চিত্রের সর্বকালের সর্বোচ্চ আয়কারী চলচ্চিত্র। এই চলচ্চিত্রে লতা মঙ্গেশকরের সাথে বালসুব্রহ্মণ্যমের দ্বৈত গান "দিদি তেরা দেবর দিওয়ানা" জনপ্রিয়তা অর্জন করে। এটি বালসুব্রহ্মণ্যমকে এককভাবে ভারতের অন্যতম সেরা নেপথ্য সঙ্গীতশিল্পী হিসেবে প্রতিষ্ঠিত করে। এছাড়া ১৯৯০-এর দশক জুড়ে তিনি সালমান খানের নেপথ্য কণ্ঠশিল্পী হিসেবে খ্যাতি অর্জন করেন, ঠিক যেমনটি ১৯৭০-এর দশকে রাজেশ খান্নার নেপথ্য কণ্ঠশিল্পী হিসেবে কিশোর কুমার খ্যাতি অর্জন করেছিলেন।
মৃত্যু
২০২০ সালের ৫ই আগস্ট বালসুব্রহ্মণ্যমের কোভিড-১৯ পজিটিভ ফলাফল আসে এবং তাকে চেন্নাইয়ের এমজিএম হেলথকেয়ারে ভর্তি করা হয়। তার স্বাস্থ্য ধীরে ধীরে অবনতির দিকে যেতে থাকলে তাকে নিবিড় পরিচর্যা কেন্দ্রে স্থানান্তর করা হয়। তার ভেন্টিলেটর ও কৃত্রিম উপায়ে বাড়তি অক্সিজেন সরবরাহের ব্যবস্থার (একমো) দরকার হয়। তার পূত্র চরণ ভক্তদের সামাজিক যোগাযোগ মাধ্যমে তার পরিস্থিতি সম্পর্কে অবগত করেন। তামিল চলচ্চিত্র শিল্পের সদস্যরা ২০শে আগস্ট জুমে গণ প্রাথর্না করে এবং ভক্তরা হাসপাতালের বাইরে মোমবাতি জ্বালিয়ে প্রার্থনা করে। ২০২০ সালের ৭ই সেপ্টেম্বর বালসুব্রহ্মণ্যমের করোনাভাইরাসের নেগেটিভ ফলাফল আসে, তবুও তাকে ভেন্টিলেটরে রাখা হয়। তার পুত্র জানান এসপিবি তখনো নড়াচড়া করতে পারছেন এবং তার আইপ্যাডে টেনিস ও ক্রিকেটে খেলা দেখছেন। এক মাসের অধিক সময় হাসপাতালে থাকার পর তিনি ২০২০ সালের ২৫শে সেপ্টেম্বর মৃত্যুবরণ করেন।
মহাবলী (দৈত্য রাজা)
হিন্দুধর্মে, মহাবলীকে চিরঞ্জীবীদের একজন হিসেবে বিবেচনা করা হয়। এটা বিশ্বাস করা হয় যে তিনি পরবর্তী যুগে স্বর্গের (স্বর্গ) রাজা হবেন। কেরালায়, রাজা মহাবলীকে সর্বশ্রেষ্ঠ এবং সবচেয়ে সমৃদ্ধ শাসক হিসাবে বিবেচনা করা হয়, যিনি তার রাজ্যকে স্বর্গের মতো জায়গায় রূপান্তরিত করেছিলেন। তার কাহিনী হল কেরালা রাজ্যের বার্ষিক উৎসব ওনাম এবং উত্তর ভারত ও তুলুনাদুর বলীপ্রতিপদ (দীপাবলির চতুর্থ দিন) উৎসবের প্রধান অংশ।
হিন্দুধর্ম সংস্করণ
আদি ইতিহাসে মহাবলীকে একজন দয়ালু এবং উদার রাজা হিসাবে বর্ণনা করা হয়েছে। তিনি বৈষম্য ছাড়াই শাসন করেছিলেন, এবং তার শাসনের অধীনে তার লোকেরা সৎ, সুস্থ এবং সুখী ছিল।  বহু যুদ্ধের পর অজেয় বলী স্বর্গ ও পৃথিবী জয় করেছিলেন। সুরগণ (দেব) বিষ্ণুর কাছে যান ত্রিভুবনকে রক্ষা করার প্রার্থনা নিয়ে। বিষ্ণু যুদ্ধে যোগ দিতে ও তার ভক্ত মহাবলীকে হত্যা করতে অস্বীকার করেন। তিনি পরিবর্তে কৌশলগত পদ্ধতি ব্যবহার করেছিলেন এবং বামন ব্রাহ্মণ অবতার, বামন হিসাবে অবতারণা করেছিলেন যখন মহাবলী তার বিজয় উদযাপনের জন্য অশ্বমেধ বৈদিক যজ্ঞ করে সবাইকে উপহার প্রদান করছিলেন, তখন বামন তার কাছে এসে "তিন ধাপ জমি" চেয়েছিলেন। মহাবলী তাকে জমি দেওয়ার প্রতিশ্রুতি দিলে বামন তখন বিষ্ণুর দৈত্যাকার ত্রিবিক্রম রূপে রূপান্তরিত হন, এক ধাপে সমস্ত স্বর্গ এবং দ্বিতীয় ধাপে পৃথিবী গ্রহণ করেন। মহাবলী বুঝতে পেরেছিলেন যে বামন বিষ্ণু ছাড়া আর কেউ নয় এবং তৃতীয় পদক্ষেপের জন্য নিজের মাথা নিবেদন করলেন। কিছু হিন্দুগ্রন্থে বলা হয়েছে যে মহাবলীকে পাতালে নিয়ে যাওয়া হয়েছিল, কিছু গ্রন্থ মতে তাকে গরুড় টেনে নিয়ে গিয়েছিলেন, অন্য গ্রন্থ মতে তিনি বিষ্ণুর স্পর্শে স্বর্গে প্রবেশ করেছিলেন ও চিরঞ্জীবী (অমর) হয়েছিলেন। অন্যান্য গ্রন্থ মতে, বলী বৈকুণ্ঠে স্থান পেয়েছিলেন যা দেবতাদের রাজ্যের চেয়েও উঁচু জায়গা ছিল।
মহাবলীর বিন্ধ্যবল্লী নামে স্ত্রী ছিল, যাকে আশ্রম নামেও অভিহিত করা হয়। তার সাথে তার শিবভক্ত পুত্র বাণাসহ (বাণাসুর) অনেক পুত্র ছিল। এটা বিশ্বাস করা হয় যে বিন্ধ্যবল্লী একবার বাণাকে কৃষ্ণের ক্রোধ থেকে রক্ষা করেছিলেন।
জৈনধর্ম সংস্করণ
জৈনধর্মের পৌরাণিক কাহিনিতেও রাজা মহাবলীর নাম পাওয়া যায়। তিনি নয়টি প্রতিবাসুদেবের (প্রতি-নারায়ণ, বিরোধী) ষষ্ঠ।. তাকে একজন দুষ্ট রাজা হিসাবে চিত্রিত করা হয়েছে যে পরিকল্পনা করেছিল এবং পুরুষের স্ত্রীকে ছিনতাই করার চেষ্টা করেছিল। তিনি পুরুষের হাতে পরাজিত ও নিহত হন। জৈন পুরাণে, মহাবলীর বিরোধীরা হলেন রাজা মহাশিবের (মহাসিরাস) দুই পুত্র: আনন্দ (ষষ্ঠ বলদেব) এবং পুরুষপুণ্ডরিক (ষষ্ঠ বাসুদেব)।
জৈন শিলালিপিতেও মহাাবলীর উল্লেখ আছে, যেখানে পৃষ্ঠপোষক বর্তমান রাজার পরাজিত দুষ্ট প্রতিপক্ষকে মহাবলীর সাথে তুলনা করেছেন। উদাহরণস্বরূপ, প্রায় ১২৩১ খ্রিস্টাব্দের (১২৮৮ বিক্রম যুগ) গুজরাটের গিরনার শিলালিপিতে, চৌলুক্য রাজবংশের মন্ত্রী বাস্তুপালকে জৈনরা মহান রাজা হিসেবে প্রশংসা করেছেন, এবং শিলালিপিগুলি তাকে মহাবলীর সাথে যুক্ত করে কারণ বাস্তুপাল প্রচুর দান করেছিলেন। শিলালিপি থেকে কিছু উদ্ধৃতি হল:
"প্রাচীনকালে রাক্ষসদের শত্রু বিষ্ণুর পায়ে মহাবলীকে মাটি থেকে চাপা দেওয়া হয়েছিল; এখন বাস্তুপালের হাত দ্বারা একই কাজ করা হয়,...
পবিত্র মহাবলী ও কর্ণকে অবিরাম নমস্কার হোক, যাঁর দান অদৃশ্য হলেও এত খ্যাতির বস্তু হয়েছে; ফলে মানুষ উপাসনার যোগ্য, আর মহান মন্ত্রী বাস্তুপালের দান যা মানুষ দেখেচোখ এত বড় যে এমনকি বিশ্বের নিজেই এটি ধারণ করতে পারে না।"
মহাাবলী সাধারণ নাম এবং অন্যান্য প্রসঙ্গে পাওয়া যায়। যেমন, জৈন ইতিহাসে, বাহুবলীর পুত্রের নাম মহাবলী, যাকে বাহুবলীর সন্ন্যাসী হওয়ার আগে বাহুবলীর রাজ্য দেওয়া হয়েছিল।
সাংস্কৃতিক দিক
কেরালায়, মহাবালিকে একজন মহান এবং পরোপকারী রাজা হিসাবে স্নেহের সাথে স্মরণ করা হয় এবং রাজ্যটি তার জন্মস্থানও হতে পারে।
তুলুনাডুতেও, লোকেরা বিশ্বাস করে যে মহাবালী এই দেশের প্রাচীন কালের রাজা এবং তারা দীপাবলির 4র্থ দিনে বিশেষ পূজা দেয়। অর্থাৎ, 'বালি পদ্যমি'। তারা একে 'বালিন্দ্র পূজা' বলে যার মধ্যে বালিন্দ্রকে একটি বাতিসহ বাঁশের কাঠি দিয়ে তৈরি একটি প্লেটে একটি বিশেষ থালা অর্পণ করা হয়, তারপরে টুলু ভাষায় লোককাহিনীর গান শোনানোর মাধ্যমে তাকে অনুরোধ করা হয়। "ওহ বলিন্দ্র...বোনটেল পয়িনা মুজি দিনতানি বালি বালা...কু...কু" যার আক্ষরিক অর্থ হল "হে বালি, দীপাবলির ৩ দিন পর (যা সাধারণত টুলু মাসে 'বোনথেল' আসে), আসুন এবং খাবার গ্রহণ করুন"। লোকে বিশ্বাস করে যে সেদিন রাজা বালিন্দ্র তার রাজ্য দেখতে একদিনের জন্য পাঠালা থেকে বেরিয়ে আসেন।
তামিলনাড়ুর মহাবালিপুরম শহরটিও তার সাথে যুক্ত এবং তার রাজধানী হিসেবে বিবেচিত হয়।
বাউল
থাম্ব|বাউলের প্রধান বাদ্যযন্ত্র একতারা ও ডুগি বাজিয়ে সংগীত পরিবেশন করছেন বাংলাদেশের সাধিকা সৃজনী তানিয়া। স্থান: রাজশাহী জেলার পুঠিয়ার শিবমন্দির ও জগন্নাথ মন্দির বাউল শিল্পী বা বাউল সাধক বা বাউল একটি বিশেষ ধরনের গোষ্ঠী ও লোকাচার সঙ্গীত পরিবেশক, যারা গানের সাথে সাথে সুফিবাদ, দেহতত্ত্ব প্রভৃতি মতাদর্শ প্রচার করে থাকে। বাউল সাধক বাউল সঙ্গীত পরিবেশন করে থাকে। মূলত বাউল সংগীত একধরনের বাংলা সুফিবাদ সংগীত ছিল। বাউল গান পঞ্চবিংশ শতাব্দীতে লক্ষ্য করা গেলেও মূলত কুষ্টিয়ার লালন সাঁইয়ের গানের মধ্য দিয়ে বাউল মত পরিচিতি লাভ করে বাংলাদেশসহ সারা বিশ্বের নিকট। বাউলদের সাদামাটা জীবন ধারণ ও একতারা বাজিয়ে গান গেয়ে গ্রামে গ্রামে ঘুরে বেড়ায়। ২০০৫ খ্রিষ্টাব্দে ইউনেস্কো বিশ্বের মৌখিক এবং দৃশ্যমান ঐতিহ্যসমূহের মাঝে বাউলদের বাউল গানকে অন্যতম শ্রেষ্ঠ সম্পদ হিসেবে ঘোষণা করে।
শাব্দিক অর্থ
বাংলার বাউল বা বাউল সংগীত অদ্যাবধি গবেষকেরা যেমন কোনো সুনির্দিষ্ট সিদ্ধান্ত দিতে পারেন নি, তবে বাউলের উৎপত্তি সম্পর্কে আলোচনা করতে গিয়ে কোনো এক গবেষক বলেছেন- সংস্কৃত “বায়ু” থেকে বাউল শব্দটির উৎপত্তি, বাংলার যে সব লোক “বায়ু” অর্থাৎ শ্বাস-প্রশ্বাস ক্রিয়ার সাহায্যে সাধনার মাধ্যমে আত্মিক শক্তি লাভ করার চেষ্টা করেন, তারাই বাউল।
কেউ কেউ বলেছেন, সংস্কৃত “বাতুল” শব্দ থেকে বাউল শব্দটির উৎপত্তি, এই গবেষকদের মতে- যে সব লোক প্রকৃতই পাগল, তাই তারা কোনো সামাজিক বা ধর্মের কোনো বিধিনিষেধ মানে না, তারাই বাউল। কেউ বলেছেন “বাউর” শব্দ থেকে বাউলের উৎপত্তি, এর অর্থ এলো-মেলো, বিশৃঙ্খল, পাগল।
উৎপত্তি
বাউল শব্দটির উৎপত্তি নিয়ে মতান্তর রয়েছে। অতিপ্রাচীনকাল থেকে বাউল শব্দটির প্রচলন লক্ষ করা যায়। আনুমানিক সপ্তদশ শতক থেকে বাউল নামের ব্যবহার ছিল বলে জানা যায়, চৈতন্যচরিতামৃত গ্রন্থের আদিলীলা অংশে এর ব্যবহার লক্ষ করা করা যায়, চৈতন্যচরিতামৃত গ্রন্থে মহাপ্রভু, রামানন্দ রায় ও সনাতন গোস্বামীর নিকট কৃষ্ণ বিরহ বিধুর নিজেকে মহাবাউল হিসেবে আখ্যায়িত করেছেন। সেই থেকে অনুমান করা হয়,বাউল শব্দের উৎপত্তির কথা। বাউলের রয়েছে নানাবিধ শাখাপ্রশাখা, একেক সম্প্রদায়ের বাউলেরা একেক মত অনুসারী, সেগুলো তাদের সম্প্রদায়ভেদে ধর্মীয় উপাসনার একটি অংশ।
সংসারী বাউল
গৃহী বা সংসারী বাউলরা স্ত্রী-পুত্র-পরিজনসহ লোকালয়ে একটি নিদিষ্ট আলাদা পাড়ায় বাস করেন। সমাজের অন্যদের সঙ্গে তাদের ওঠা-বসা, বিবাহ ইত্যাদি নিষিদ্ধ। ভেকধারী বাউলদের মতো তাদের কঠোর সাধনা করতে হয় না, বরং ‘কলমা’ বা ‘বীজমন্ত্র’ পাঠ এবং নির্দিষ্ট কিছু সাধন-ভজন প্রক্রিয়া অনুসরণ করলেই হয়। ভেকধারী বাউলরা গৃহী বাউলদের দীক্ষা দিয়ে থাকে। উভয়ের সম্পর্ক অনেকটা পীর-মুরিদের মতো। দীক্ষা নেওয়ার পর সন্তানধারণ নিষিদ্ধ, তবে গুরুর অনুমতিক্রমে কেউ কেউ সন্তান ধারণ করতে পারে। বর্তমানে কৃষিজীবী, তন্তুবায় এবং ব্যবসায়ী সম্প্রদায়ের মধ্যে বাউল হওয়ার প্রবণতা বৃদ্ধি পেয়েছে। এসব ব্যক্তির মধ্যে অনেকে কলকারখানার শ্রমিক ও দৈনন্দিন মজুর পর্যায়ভুক্ত। বাউলমতে দীক্ষিত হওয়ার পূর্বে বিবাহ হয়ে থাকলে নতুন করে কোনো অনুষ্ঠান করতে হয় না। ত্যাগী বাউলদের সেবাদাসী ‘কণ্ঠিবদল’ করে একজনকে ছেড়ে অন্য জনের সঙ্গে চলে যেতে পারে। বর্তমানে গৃহী বাউলদের সংখ্যা বৃদ্ধি পাচ্ছে।
বিস্তৃতি
বাংলাদেশের কুষ্টিয়া-পাবনা এলাকা থেকে শুরু করে পশ্চিমবঙ্গের বীরভূম-বোলপুর-জয়দেবকেন্দুলি পর্যন্ত বাউলদের বিস্তৃতি। বাউলদের মধ্যে গৃহী ও সন্ন্যাসী দুই প্রকারই রয়েছে। বাউলরা তাদের গুরুর আখড়ায় সাধনা করে। প্রতি বৎসর পৌষ সংক্রান্তির দিন বীরভূমের জয়দেব-কেন্দুলিতে বাউলদের একটি মেলা শুরু হয়, যা "জয়দেব বাউলমেলা" নামে বিখ্যাত।
দর্শন
বাউলেরা উদার ও অসাম্প্রদায়িক ধর্মসাধক। তারা মানবতার বাণী প্রচার করে। বাউল মতে বৈষ্ণবধর্ম এবং সূফীবাদের প্রভাব লক্ষ করা যায়। বাউলরা সবচেয়ে গুরুত্ব দেয় আত্মাকে। তাদের মতে আত্মাকে জানলেই পরমাত্মা বা সৃষ্টিকর্তাকে জানা যায়। আত্মা দেহে বাস করে তাই তারা দেহকে পবিত্র জ্ঞান করে। সাধারণত প্রথাগত শিক্ষায় শিক্ষিত না হলেও বাউলরা জীবনদর্শন সম্পর্কে অনেক গভীর কথা বলেছেন।
বাউল সাধক
বাউল সাধকদের শিরোমণি ফকির লালন সাঁই। লালন তার বিপুল সংখ্যক গানের মাধ্যমে বাউল মতের দর্শন এবং অসাম্প্রদায়িকতার প্রচার করেছিলেন। বাউল সমাজে তিনি "সাইজিঁ" ও তার গান "সাইজিঁর কালাম" হিসেবে পরিচিত। এছাড়াও বাউল কবিদের মধ্যে বাউল সম্রাট শাহ আব্দুল করিম, জালাল খাঁ, রশিদ উদ্দিন, হাছন রাজা, রাধারমণ দত্ত, সিরাজ সাঁই, পাঞ্জু শাহ, পাগলা কানাই, শীতলং শাহ, দ্বিজদাস, হরিচরণ আচার্য, মহর্ষি মনোমোহন দত্ত, লাল মাসুদ, সুলা গাইন, বিজয় নারায়ণ আচার্য, দীন শরৎ (শরৎচন্দ্র নাথ), রামু মালি, রামগতি শীল, মুকুন্দ দাস, আরকুম শাহ্‌, সৈয়দ শাহ নূর, উকিল মুন্সী, চান খাঁ পাঠান, তৈয়ব আলী, মিরাজ আলী, দুলু খাঁ, আবেদ আলী, উমেদ আলী, আবদুল মজিদ তালুকদার, আবদুস সাত্তার, খেলু মিয়া, ইদ্রিস মিয়া, আলী হোসেন সরকার, চান মিয়া, জামসেদ উদ্দিন, গুল মাহমুদ, প্রভাত সূত্রধর, আবদুল হেকিম সরকার, আবুল কাসেম তালুকদার, বাউল সুনীল কর্মকার, ক্বারী আমীর উদ্দিন আহমেদ, ফকির দুর্বিন শাহ, শেখ মদন, দুদ্দু সাঁই, কবি জয়দেব, কবিয়াল বিজয় সরকার, ভবা পাগলা, নীলকণ্ঠ, দ্বিজ মহিন, পূর্ণদাস বাউল, খোরশেদ মিয়া, সিরাজ উদ্দিন খান পাঠান, আব্দুল হাকিম, আলেয়া বেগম, দলিল উদ্দিন বয়াতি, মাতাল রাজ্জাক, হালিম বয়াতি, মালেক দেওয়ান, খালেক দেওয়ান, আবুল সরকার,শাহ আলম সরকার ও আক্কাস দেওয়ান, মনির দেওয়ান,গোষ্ঠ গোপাল দাস প্রমুখের নাম উল্লেখযোগ্য।
নারী বাউল
পুরুষদের পাশাপাশি বাংলায় প্রচুর নারী বাউল রয়েছেন। যারা পুরুষদের মতোই গুরু-শিষ্য পরম্পরায় বাউল সাধনা করেন এবং সংগীত পরিবেশন করে থাকেন। বাউল শিরোমণি লালন সাঁইয়ের আশ্রমে বহু নারী সাধিকা বাউল সাধনার সঙ্গে যুক্ত ছিলেন। এখনও বিভিন্ন বাউলের আশ্রমে অসংখ্য নারী বাউলের অস্তিত্ব রয়েছে।
বিমানবাহিনী প্রধান (ভারত)
এয়ার অধিনায়ক, ভারতীয় বিমানবাহিনী সমূহ (১৯৩৮-১৯৪৭)
(১৯৪৭ সালের ১৫ই আগস্ট রাজকীয় ভারতীয় বিমানবাহিনীর একটি অংশ রাজকীয় পাকিস্তান বিমানবাহিনী নামে আত্মপ্রকাশ করে)
(**ব্রিটিশ কর্মকর্তা)
মার্শাল অব দ্যা এয়ার ফোর্স
এই পদবীটি কেবলমাত্র একজন পেয়েছেন:
ভগ (দেবতা)
ভগ (भग) হলেন একজন বৈদিক দেবতা। তিনি ভাগ্য, সম্পদ, সমৃদ্ধি, বিবাহ ও ভোরের দেবতা।
ভগ হলেন একজন আদিত্য, সামাজিক দেবতার একটি দল যারা অদিতির পুত্র। ভগের দায়িত্ব ছিল মানুষ যাতে জীবনে পণ্যের ভাগ পায় তা নিশ্চিত করা। সফল বিবাহের প্রত্যাশার বিষয়ে তিনি তার ভাই আর্যমনের সাথে যুক্ত।
পরিচিতি ও ইতিহাস
ভগকে "দাতা" বলা হয় কারণ তিনি শুধু পার্থিব সম্পদ এবং নিরাপত্তাই দেন না বরং আধ্যাত্মিক প্রাচুর্য এবং ভক্তিও দেন। তিনি সম্পদের দেবী লক্ষ্মীর পুরুষ প্রতিরূপ।
ভগকে অন্ধ বলা হয় যে তিনি সম্পদ ও প্রাচুর্য বিতরণ করেন, জীবনে ব্যক্তির অবস্থান নির্বিশেষে। হিন্দু পৌরাণিক কাহিনীতে বিভিন্ন গল্প রয়েছে যা তার অন্ধত্ব বর্ণনা করে। সবচেয়ে পরিচিত পৌরাণিক কাহিনীতে, ভগ যোদ্ধা, বীরভদ্র দ্বারা অন্ধ হয়েছিলেন, অবতার যা শিব তার স্ত্রীর পিতা দক্ষের উপর প্রতিশোধ নেওয়ার জন্য তৈরি করেছিলেন। ভগ দক্ষযজ্ঞের পুরোহিত ছিলেন যেখানে শিবের প্রিয় স্ত্রী সতী আত্মহত্যা করেছিলেন।
ভগের স্ত্রী ছিলেন সিদ্ধি, যোগ ও ধ্যানের মতো আধ্যাত্মিক অনুশীলনের মাধ্যমে অর্জিত রহস্যময় শক্তির (সিদ্ধি) রূপ। ভগ সহ আদিত্যদের ধ্যান করে যোগী উচ্চতর চেতনার শক্তি জাগ্রত করতে পারে।
সংস্কৃত ঋগ্বেদে, ভগ হল নশ্বর ও দেবতা উভয়েরই উপসর্গ (যেমন সাবিত্র, ইন্দ্র ও অগ্নি) যারা সম্পদ এবং সমৃদ্ধি প্রদান করেন, সেইসাথে নির্দিষ্ট দেবতা ভগের মূর্তি, যিনি একই দান করেন। ঋগ্বেদে, মূর্তিটি প্রাথমিকভাবে ঋগ্বেদ ৭.৪১-এ প্রত্যয়িত হয়েছে, যা ভগ এবং তার নিকটতম দেবতাদের প্রশংসার জন্য নিবেদিত, এবং যেখানে অগ্নি, ইন্দ্র, দ্বৈত মিত্র-বরুণ, দুই অশ্বিন, পুষাণ, বৃহস্পতি, সোম ও রুদ্রের সাথে ভগকে প্রায় ৬০ বার আহ্বান করা হয়েছে।
ইন্দ্র, বরুণ এবং মিত্রের সঙ্গে (যেমন ঋগ্বেদ ১০.৩৫, ৪২.৩৯৫) অন্য স্থানেও ভগ আবেদন করা হয়। মূর্তিটি মাঝে মাঝে ইচ্ছাকৃতভাবে অস্পষ্ট হয়, যেমন ঋগ্বেদ  ৫.৪৬-এ যেখানে পুরুষদের ভগকে ভগ ভাগ করার জন্য অনুরোধ করার জন্য চিত্রিত করা হয়েছে। ঋগ্বেদে, ভগকে মাঝে মাঝে সূর্যের সাথে যুক্ত করা হয়েছে: ঋগ্বেদ ১.১২৩-এ, ভোরকে (ঊষা) ভগের বোন বলা হয়েছে, এবং ঋগ্বেদ ১.১৩৬ অনুসারে ভগের চোখ রশ্মি দিয়ে শোভা পাচ্ছে।
রুক্মবতী নদী
রুক্মবতী নদী হল ভারতের গুজরাত রাজ্যের একটি দক্ষিণবাহিনী নদী। এটি কেন্দ্রীয় কচ্ছ জেলায় উৎপন্ন হয়ে আরব সাগরে মিলিত হয়েছে। কচ্ছ উপসাগরের কাছে অবস্থিত এই নদীর মোহনায় মাণ্ডবী নামক একটি প্রাচীন বন্দর নগর অবস্থিত । সমগ্র নদী অববাহিকার আয়তন প্রায় ৪৪৮ বর্গ কিমি।
জেনারেল ইলেকট্রিক ম্যানুফ্যাকচারিং কোং লিমিটেড
জেনারেল ইলেকট্রিক ম্যানুফ্যাকচারিং কোং লিমিটেড বাংলাদেশ সরকারের মালিকানাধীন একটি বৈদ্যুতিক যন্ত্রাংশ নির্মাতা সংস্থা যা বৈদ্যুতিক ট্রান্সফর্মার তৈরি করে। প্রকৌ. মো. আশরাফুল ইসলাম প্রতিষ্ঠানটির ব্যবস্থাপনা পরিচালক। এটি বাংলাদেশ ইস্পাত ও প্রকৌশল কর্পোরেশনের একটি সহায়ক সংস্থা।
ইতিহাস
জেনারেল বৈদ্যুতিক উৎপাদন সংস্থা লিমিটেড ১৯৭২ সালে বাংলাদেশ সরকার প্রতিষ্ঠা করেছিল। এটি সোভিয়েত ইউনিয়নের একটি সংস্থা মেসার্স প্রমাশ এক্সপোর্টের প্রযুক্তিগত সহায়তায় নির্মিত হয়েছিল, বিদ্যুতের ট্রান্সফর্মারের মতো বৈদ্যুতিক সরঞ্জাম তৈরি করার জন্য এবং এর নির্মাণকাজ ১৯৭৮ সালে শেষ হয়েছিল। এটি ১৯৭৯ সালে একটি লিমিটেড কোম্পানিতে পরিণত হয়। সংস্থাটি চট্টগ্রামের পতেঙ্গায় অবস্থিত। এটি বাংলাদেশের বৃহত্তম ট্রান্সফর্মার কারখানা।
মার্চ ২০১৯ সালে, সংস্থাটি সৌদি আরবের ইঞ্জিনিয়ারিং ডাইমেনশনের সাথে ১০০ মিলিয়ন মার্কিন ডলার মূল্যের একটি চুক্তি স্বাক্ষর করে।
বাগেরহাট রেলওয়ে স্টেশন
বাগেরহাট রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
ইতিহাস
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়।   যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাগেরহাট  রেলওয়ে স্টেশন সহ ১০ টি স্টেশন বন্ধ হয়ে গেছে।
সস্তি
সস্তি (Sasti) ভারতের মহারাষ্ট্র রাজ্যের চন্দ্রপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সস্তি শহরের জনসংখ্যা হল ৫৪৫৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে সস্তি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নারী (বই)
নারী বাংলাদেশি লেখক হুমায়ুন আজাদের একটি নারীবাদী রচনা। এটি সর্বপ্রথম ১৯৯২ সালে ঢাকার একুশে বইমেলাতে নদী প্রকাশনী দ্বারা প্রকাশিত হয় এবং পরবর্তীতে আগামী প্রকাশনী প্রকাশ করতে থাকে। বাংলা ভাষায় নারীবাদের সূচনা হয় বেগম রোকেয়ার হাতে যদিও সেটি ছিলো অবিভক্ত ভারতীয় বঙ্গে, আর হুমায়ুন আজাদের লেখা এই বইটিই হচ্ছে স্বাধীন বাংলাদেশে নারীবাদ বিষয়ক প্রথম বই।
নারী বইটিতে সর্বমোট ৪০৮ টি পৃষ্ঠা রয়েছে এবং অধ্যায় আছে ২১ টি (নারীবাদ ও নারীবাদের কালপঞ্জি, রচনাপঞ্জি এবং নির্ঘন্ট সহ ২৪টি)।
পটভূমি
নারীবাদের প্রতি হুমায়ুন আজাদের আগ্রহ ঢাকা বিশ্ববিদ্যালয়ের ছাত্র থাকাকালীন, তবে তিনি মূলত 'পূর্বাভাস' পত্রিকার সম্পাদকের অনুরোধে এই বইটি লিখতে উদ্যত হন। এই বইটি সম্পর্কে হুমায়ুন আজাদ বলেছিলেন যে, এই বইটি পুরুষবিদ্বেষী নয় তবে পুরুষতন্ত্রবাদী পুরুষের সমালোচনায় মুখর।
মূল বিষয়
এ বইটি মূলত বিভিন্ন বিদেশী বই এর ওপর ভিত্তি করে লেখা যা বইটির অবতরণিকাতেই উল্লেখিত। বইটিতে পুরুষতন্ত্রবাদ এবং হিন্দু, ইহুদী, খ্রিস্টান এবং ইসলাম ধর্মের বিধি-বিধান দ্বারা নারী কীভাবে শোষিত হয় তার কথা বলা হয়েছে। বইটির প্রথম অধ্যায় শুরু হয় ফরাসী লেখিকা সিমোন দ্য বোভোয়ারের বিখ্যাত উক্তি 'কেউ নারী হয়ে জন্ম নেয় না, ক্রমশ নারী হয়ে ওঠে' দিয়ে। বিভিন্ন অধ্যায়ে অনেক খ্যাতিমান মানুষ যেমন মনোবিজ্ঞানী সিগমুন্ড ফ্রয়েড, কবিগুরু রবীন্দ্রনাথ ঠাকুর, কবি সুধীন্দ্রনাথ দত্ত, বিশিষ্ট সাহিত্যিক বঙ্কিম চন্দ্র চট্টোপাধ্যায়, ফরাসী দার্শনিক জ্যা জ্যাক রুশো সহ অনেক ঐতিহাসিক গুরুত্বপূর্ণ ব্যক্তির সমালোচনা করা হয়েছে, এছাড়াও 'প্রেম ও কাম' অধ্যায়ে প্রেমের বিরোধিতা করে 'কাম' বা 'যৌনতা'র পক্ষে কথা বলা হয়েছে এবং 'বিয়ে ও সংসার' অধ্যায়ে বিয়ের বিরোধিতা করা হয়েছে।
অধ্যায়সমূহ
এই বইয়ের অধ্যায়গুলো হলোঃ
সুবিক্ষা কৃষ্ণন
সুবিক্ষা কৃষ্ণন একজন ভারতীয় অভিনেত্রী, যিনি মালয়ালম, কন্নড় এবং তামিল চলচ্চিত্রে অভিনয় করেছেন।
প্রারম্ভিক জীবন
সুবিক্ষার বাবা-মা বেল্লারীর অধিবাসী এবং তার মা ধ্রুপদী নৃত্যের প্রশিক্ষক। সুবিক্ষা বেল্লারী ও চেন্নাইয়ের বিদ্যালয়ে পড়াশোনা করেছিলেন। তিনি একজন পেশাদার ধ্রুপদী নৃত্যশিল্পী।
কর্মজীবন
সুবিক্ষা ভারতীরাজা'র ২০১৩ সালের তামিল চলচ্চিত্র অন্নকোদি-এর মাধ্যমে অভিনয়ে আত্মপ্রকাশ করেছিলেন, যেখানে তিনি নায়কের স্ত্রী'র চরিত্রে ভূমিকা রেখেছিলেন। একই বছর তিনি ফাহাদ ফজিলের বিপরীতে তার প্রথম মালয়ালম চলচ্চিত্র অলিপ্পুরু-তে অভিনয় করেছিলেন, যেখানে তিনি একজন আইটি পেশাদারের ভূমিকা পালন করেছিলেন।   তার অভিনীত প্রথম কন্নড় চলচ্চিত্র অঞ্জদা গান্ডু ২০১৪ সালে মুক্তি পায়, যেটি ছিল শিবাকার্তিকেয়নের তামিল চলচ্চিত্র মনম কোঠি পরভাইয়-এর পুনর্নির্মাণ। চলচ্চিত্রটিতে তিনি সতীশ নিনাসামের বিপরীতে জুটি বেঁধেছিলেন। তিনি গীত গৌড় নামে একটি চিরাচরিত গ্রামের মেয়ের চরিত্রে অভিনয় করেছিলেন।
পিথাগোরাস
সামোসের পিথাগোরাস (Πυθαγόρας ὁ Σάμιος, অথবা শুধু পিথাগোরাস; ৫২৭– ৪৯৭ খ্রিস্টপূর্বাব্দ ) ছিলেন একজন আয়োনীয় গ্রিক দার্শনিক, গণিতবিদ এবং পিথাগোরাসবাদী ভ্রাতৃত্বের জনক যার প্রকৃতি ধর্মীয় হলেও তা এমন সব নীতির উদ্ভব ঘটিয়েছিল যা পরবর্তীতে প্লেটো এবং এরিস্টটলের মত দার্শনিকদের প্রভাবিত করেছে। তিনি এজিয়ান সাগরের পূর্ব উপকূল অর্থাৎ বর্তমান তুরস্কের কাছাকাছি অবস্থিত সামোস দ্বীপে জন্মেছিলেন। ধারণা করা হয় শৈশবে জ্ঞান অন্বেষণের তাগিদে মিশরসহ বিভিন্ন দেশ ভ্রমণ করেছিলেন। ৫৩০ খ্রিস্টপূর্বাব্দের দিকে ইতালির দক্ষিণাঞ্চলে অবস্থিত গ্রিক কলোনি ক্রোতোনে চলে যান, এবং সেখানে একটি আধ্যাত্মিক ও দার্শনিক ভ্রাতৃত্বমূলক সম্প্রদায় প্রতিষ্ঠা করেন। তার অনুসারীরা তারই নির্ধারিত বিধি-নিষেধ মেনে চলত এবং তার দার্শনিক তত্ত্বসমূহ শিখতো। এই সম্প্রদায় ক্রোতোনের রাজনীতিতে প্রভাব বিস্তার করতে থাকে যা তাদের নিজেদের জন্য বিপজ্জনক হয়ে দাড়ায়। এক সময় তাদের সভাস্থানগুলো পুড়িয়ে দেয়া হয় এবং পিথাগোরাসকে বাধ্য করা হয় ক্রোতোন ছেড়ে যেতে। ধারণা করা হয় জীবনের শেষ দিনগুলো তিনি দক্ষিণ ইতালিরই আরেক স্থান মেতাপোন্তুমে কাটিয়েছিলেন।
পিথাগোরাস কিছু লিখেননি এবং সমসাময়িক কারও রচনাতেও তার সম্পর্কে বিস্তারিত কিছু জানা যায় না। উপরন্তু ১ম খ্রিস্টপূর্বাব্দ থেকে তাকে বেশ অনৈতিহাসিক দৃষ্টিভঙ্গিতে দেখা হতে থাকে। সে সময় ভাবা হতো পিথাগোরাস একজন স্বর্গীয় সত্তা এবং গ্রিক দর্শনে যা কিছু সত্য (এমনকি প্লেটো এবং এরিস্টটলের অনেক পরিণত চিন্তাধারা) তার সবই তিনি শুরু করেছেন। এই ধারণা প্রতিষ্ঠিত করতে এমনকি কিছু গ্রন্থ পিথাগোরাস ও পিথাগোরাসবাদীদের নামে জাল করা হয়েছিল। তাই তার সম্পর্কে সত্যটা জানার জন্য মোটামুটি নির্ভেজাল এবং প্রাচীনতম প্রমাণগুলোর দিকে তাকাতে হবে কারণ স্পষ্টতই পরবর্তীরা তার ব্যাপারে তথ্য বিকৃতি ঘটিয়েছিল।
বর্তমানে পিথাগোরাস প্রধাণত গণিতবিদ ও বিজ্ঞানী হিসেবে পরিচিত হলেও প্রাচীনতম প্রমাণ বলছে, তার সময় বা তার মৃত্যুর দেড় শত বছর পর প্লেটো ও এরিস্টটলের সময়ও তিনি গণিত বা বিজ্ঞানের জন্য বিখ্যাত ছিলেন না। তখন তিনি পরিচিত ছিলেন, প্রথমত মৃত্যুর পর আত্মার পরিণতি বিষয়ে বিশেষজ্ঞ যিনি ভাবতেন আত্মা অমর এবং ধারাবাহিকভাবে তার অনেকগুলো পুনর্জন্ম ঘটে, দ্বিতীয়ত, ধর্মীয় আচারানুষ্ঠান বিষয়ে পণ্ডিত, তৃতীয়ত একজন ঐন্দ্রজালিক যার স্বর্ণের ঊরু আছে এবং যিনি একইসাথে দুই স্থানে থাকতে পারেন এবং চতুর্থত, একটি কঠোর জীবন ব্যবস্থা যাতে খাদ্যাভ্যাসের উপর নিষেধাজ্ঞা এবং আচারানুষ্ঠান পালন ও শক্ত আত্ম-নিয়ন্ত্রয়ণের নির্দেশ আছে তার জনক হিসেবে।
কোনগুলো পিথাগোরাসের কাজ আর কোনগুলো তার উত্তরসূরিদের কাজ তা নির্ধারণ করা বেশ কষ্টকর। তারপরও ধারণা করা হয় পিথাগোরাস বস্তুজগৎ ও সঙ্গীতে সংখ্যার গুরুত্ব ও কার্যকারিতা বিষয়ক তত্ত্বের জনক। অন্যান্য প্রাক-সক্রেটীয় দার্শনিকের মতো তিনিও বিশ্বতত্ত্ব নিয়ে ভেবেছিলেন কিনা এবং আসলেই তাকে গণিতবিদ বলা যায় কিনা এ নিয়ে বিতর্ক আছে। তবে প্রাচীনতম নিদর্শন বলছে, পিথাগোরাস এমন একটি বিশ্বজগতের ধারণা দিয়েছিলেন যা নৈতিক মানদণ্ড এবং সাংখ্যিক সম্পর্কের ভিত্তিতে গঠিত। প্লেটোর মহাজাগতিক পুরাণে যেসব ধারণা পাওয়া যায় তার সাথে এর বেশ মিল আছে। বিভিন্ন সংখ্যার মধ্যে সম্পর্ক নিয়ে তিনি খুব আগ্রহী ছিলেন যার উৎকৃষ্ট উদাহরণ পিথাগোরাসের উপপাদ্য। যার উপর ভিত্তি করে গড়ে উঠেছে গণিতের ত্রিকোণমিতি নামক একটি শাখা।কিন্তু এই উপপাদ্য তিনি প্রমাণ করেছিলেন বলে মনে হয় না। সম্ভবত পিথাগোরীয় দর্শনের উত্তরসূরিরাই এর প্রকৃত প্রতিপাদক। এই উত্তরসূরিরা তাদের গুরুর বিশ্বতত্ত্বকে দিনদিন আরও বৈজ্ঞানিক ও গাণিতিক দিকে নিয়ে গেছে যাদের মধ্যে ফিলোলাউস এবং Archytas উল্লেখযোগ্য। পিথাগোরাস মৃত্যু-পরবর্তী আত্মার অপেক্ষাকৃত আশাবাদী একটি চিত্র দাঁড় করিয়েছিলেন এবং জীবন যাপনের এমন একটি পদ্ধতি প্রদান করেছিলেন যা দৃঢ়তা ও নিয়মানুবর্তিতার কারণে অনেককে আকর্ষণ করতে সমর্থ হয়েছিল। বলা হয়ে থাকে তিনিই প্রথম যে নিজেকে দার্শনিক বা প্রজ্ঞার প্রেমিক হিসেবে দাবি করেছিলেন।
জীবন
thumb|পিথাগোরাসের [[Bust (sculpture)|আবক্ষ মূর্তি, ভ্যাটিকান জাদুঘর]] হিরোডটাস, আইসোক্রেটস এবং আরো অনেক প্রাচীন লেখকেরা একমত যে, পিথাগোরাস পূর্ব এজিয়ান সাগরের গ্রিক দ্বীপ সামোসে জন্মেছিলেন। আমরা এও জানি যে তিনি ম্নেসারকাসের-এর সন্তান ছিলেন। যিনি একজন রত্ন খোদাইকার অথবা বণিক ছিলেন। পিথিয়ান অ্যাপোলো এবং আরিস্তিপাস-এর সাথে মিলিয়ে তার নাম রাখা হয়েছিল পিথাগোরাস। প্রবাদ আছে, "তিনি পিথিয়ান-এর মতোই সত্যবাদী ছিলেন" তাই পিথিয়ান থেকে তার নামের প্রথম অংশ পিথ পাওয়া যায় আর "বলা" অর্থে পাওয়া যায় আগোর। ইয়ামব্লিকাস-এর গল্প অনুসারে পিথিয়ান দৈববাণী করেছিলেন যে পিথাগোরাসের গর্ভবতী মা অসম্ভব সুন্দর, প্রজ্ঞাবান ও মানুষের জন্য কল্যাণকর একজন সন্তান প্রসব করবে। একটি পরবর্তী সূত্র জানায় যে তার মায়ের নাম ছিল পিথাইস, তার জন্মবছর সম্পর্কে বলতে গিয়ে আরিস্তোক্সেনাস বলেন, পিথাগোরাস তার ৪০ বছর বয়সে যখন সামোস ছেড়ে যান তখন পলিক্রেটস-এর রাজত্ব, সে হিসাবে তিনি ৫৭০ খ্রিস্টপূর্বাব্দের দিকে জন্মেছিলেন।
স্বভাবতই আদি জীবনীকারগন খুঁজে দেখতে চেয়েছিলেন পিথাগরাসের এহেন প্রজ্ঞার উৎস। যদিও নির্ভরযোগ্য তথ্য তেমন নেই, কিন্তু পিথাগরাসের শিক্ষকদের একটা লম্বা তালিকা পাওয়া যায়। তাদের মধ্যে কেউ পুরাদস্তুর গ্রিক, আবার কেউ পুরাদস্তুর মিশরীয় কিংবা পূর্বদেশীয়। তালিকায় রয়েছেন Creophylus of Samos, Hermodamas of Samos, বায়াস, থেলেস, আনাক্সিম্যান্ডার, এবং Pherecydes of Syros. । শোনা যায় তিনি Themistoclea নামের এক আধ্যাত্মিক সাধুর কাছে নীতিশাস্ত্রের প্রথম পাঠ নিয়েছিলেন। বলা হয়, মিশরীয় দের কাছে তিনি শিখেছিলেন জ্যামিতি, ফনিশিয়ানদের কাছে পাটিগণিত, ক্যালডীয়ানদের কাছে জ্যোতির্বিজ্ঞান, মাগিয়ানদের কাছে শিখেছিলেন ধর্মতত্ত্ব এবং জীবনযাপনের শিল্প। অন্যান্য সকল শিক্ষকদের মধ্যে তার গ্রিক শিক্ষক Pherecydes এর নাম সবচেয়ে বেশি শোনা যায়।
মিশরীয় পুরোহিতদের কাছে পিথাগোরাস কতটুকু কী শিখেছিলেন বা আদৌ কিছু শিখেছিলেন কিনা তা বলা কঠিন। যে প্রতীকীবাদ পিথাগোরিয়ানরা আয়ত্ত করেছিলেন তার সাথে মিশরের সুনির্দিষ্ট কোন যোগাযোগ খুঁজে পাওয়া যায় না। যে সব গোপন ধর্মীয় প্রথা পিথাগোরিয়ানগন পালন করতেন সেটা গ্রিসের ধর্মীয় মানসের ভেতরে নিজে নিজেই বিকাশিত হতে পারত, প্রাচীন মিশরীয় ঐন্দ্রজালিকতা সম্পর্কে সম্পূর্ণ অজ্ঞাত থেকেই। যে দর্শন ও প্রতিষ্ঠান সমূহ পিথাগোরাস গড়ে তুলেছিলেন, সেটা সে সময়ের প্রভাবপুষ্ট যে কোন গ্রিক মনীষী সেটা সম্ভব করে তুলতে পারতেন। প্রাচীন গ্রন্থকারগণ পিথাগোরাসের ধর্মীয় এবং নান্দনিক স্বকীয়তার সাথে অর্ফিক কিংবা ক্রিটান রহস্যের কিংবা Delphic oracle সাদৃশ্যের কথা উল্লেখ করে গিয়েছিলেন।
অবদান
থাম্ব|[[পিথাগোরাসের উপপাদ্য: কোন একটি সমকোণী ত্রিভুজের অতিভুজের উপর অঙ্কিত বর্গক্ষেত্রের ক্ষেত্রফল ঐ ত্রিভুজের অপর দুই বাহুর উপর অঙ্কিত বর্গক্ষেত্রদ্বয়ের ক্ষেত্রফলের সমষ্টির সমান।]] গণিতে পিথাগোরাসের উপপাদ্য বা পিথাগোরিয়ান থিউরেম হল ইউক্লিডীয় জ্যামিতির অন্তর্ভুক্ত সমকোণী ত্রিভুজের তিনটি বাহু সম্পর্কিত একটি সম্পর্ক। এই উপপাদ্যটি গ্রিক গণিতবিদ পিথাগোরাসের নামানুসারে করা হয়েছে, যাকে ঐতিহ্যগতভাবে এই উপপাদ্যদের আবিষ্কারক ও প্রমাণকারী হিসেবে গণ্য করা হয়। তবে উপপাদ্যটির ধারণা তার সময়ের আগে থেকেই প্রচলিত ছিল
ক্ষ্যাপার গান
ক্ষ্যাপার গান বাংলা স্বাধীন রক সঙ্গীত দল মহীনের ঘোড়াগুলির সপ্তম এবং চতুর্থ সম্পাদিত অ্যালবাম। ১৯৯৯ সালে আশা অডিও কর্তৃক এটি ভারতে মুক্তি পায়।
উপকেন্দ্র
ভূকম্পবিজ্ঞানের পরিভাষায় উপকেন্দ্র (এপিসেন্টার) বা এপিসেন্টরাম হচ্ছে অবকেন্দ্র বা ফোকাসের সরাসরি উপরে অবস্থিত ভূপৃষ্ঠের উপরিতলের একটি বিন্দু, যেখানে ভূমিকম্প বা ভূগর্ভস্থ বিস্ফোরণ উৎপন্ন হয়।
ভূপৃষ্ঠের ক্ষতি
বেশির ভাগ ভূমিকম্পের ক্ষেত্রে, উপকেন্দ্রটি এমন এক বিন্দুতে অবস্থান করে যেখানে সর্বাধিক ক্ষয়ক্ষতি ঘটে, তবে উপ-উপরিভাগের ফাটলে বিচ্ছুরণের দৈর্ঘ্য প্রকৃতপক্ষে দীর্ঘ হতে পারে এবং সম্পূর্ণ প্রকম্পিত অঞ্চল জুড়ে পৃষ্ঠের ক্ষতি হতে পারে। উদাহরণস্বরূপ, আলাস্কাতে ৭.৯ মাত্রার দিনালি ভূমিকম্পটি ধ্বংসযজ্ঞের পশ্চিমাংশে ছিল, তবে পূর্ব প্রান্তে প্রায় ৩৩০ কিলোমিটার দূরে সবচেয়ে ক্ষতি করেছিল।
চড়ার হাট শহীদ স্মৃতি মহাবিদ্যালয়
বিবরণ
১৯৯৪ সালের ১ই জুলাই কলেজটি তার পাঠদান কার্যক্রম শুরু করে। ১৯৯৫ সালের ৬ সেপ্টেম্বর কলেজটি এমপিও ভুক্ত হয়। কলেজটির প্রাতিষ্ঠানিক কোড (ইআইএন নাম্বার) হল ১২০৯৪৪। কলেজটিতে বিজ্তিঞান, মানবিক ও ব্যবসায় শিক্ষা এই তিনটি বিভাগে শিক্ষা দেওয়া হয়। কলেজটি এমপিও ভুক্তি নাম্বার হল ৭৪১২০৭৩১০১।
নামকরণ ও মূলনীতি
চড়ারহাট বধ্যভূমি নবাবগঞ্জ উপজেলার পুটিমারা ইউনিয়নে অবস্থিত। ১৯৭১ সালে এই পুটিমারা ইউনিয়নের প্রাণকৃষ্ণপুর, আন্দোলগ্রাম, সারাইপাড়া ও খয়েরগুনি এই ৪ টি গ্রামের শতাধিক যুবককে চড়ারহাট বাজারে হত্যা করা হয়। সবার মতো চিকিৎসক আবুল কালাম আজাদকেও হত্যা করার জন্য সেই সারিতে দাঁড় করানো হয়েছিলো তবে ভাগ্যক্রমে কোন গুলি তার দেহে আঘাত করেনি। তিনি সেসময় অন্যান্য মৃতদের সাথে শুয়ে মৃত হওয়ার ভান করে বেঁচে যান। স্বাধীনতা পরবর্তী সময়ে তিনি তার পেশায় সফল হন। পরবর্তীতে তিনি চড়ারহাটে এই শহীদের স্মরণে একটি শিক্ষাপ্রতিষ্ঠান প্রতিষ্ঠা করতে সচেষ্ট হন এবং ইয়াহিয়া, আবদুল হাফিজ সরকার সহ তার অন্যান্য বন্ধুদের সহযোগিতায় এই প্রতিষ্ঠানটি স্থাপন করেন। যেহেতু এটি সেই শহীদদের স্মৃতিতে নির্মাণ করা হয়েছে তাই এর নামকরণ করা হয়েছে চড়ারহাট শহীদ স্মৃতি মহাবিদ্যালয়।
প্রশাসন ও শিক্ষক
মহাবিদ্যালয়টিতে মোট ১৮জন শিক্ষক পাঠদান কার্যক্রমে নিয়োজিত আছেন।
অবকাঠামো
কলেজটি মোট ২.১ একর জায়গা জুড়ে অবস্থিত। এর মধ্যে ০.৩৩ একরে একাডেমিক ভবন এবং ০.৪৬ একরে খেলার মাঠ রয়েছে।
ভবন
মহাবিদ্যালয়টিতে ৩টি একাডেমিক ও প্রশাসনিক ভবন রয়েছে। মহাবিদ্যালয়ে ২০১৯ সালে চার তলা বিশিষ্ট একটি ভবন স্থাপিত হয়।
শিক্ষা কার্যক্রম
চড়ার হাট শহীদ স্মৃতি মহাবিদ্যালয় দিনাজপুর বোর্ড এর অধীনে শিক্ষা কার্যক্রম পরিচালনা করে থাকে। শিক্ষাপ্রতিষ্ঠানটি থেকে ২০২০ সালে ৫০ জন শিক্ষার্থী উচ্চ মাধ্যমিক পরীক্ষা দেয়। ২০২০ সালের তথ্য মোতাবেক দিনাজপুর বোর্ড এ কলেজটির অবস্থান ছিল ৪৪৫তম এবং সারাদেশে এর অবস্থান ছিল ৩১৮৮তম। সহপাঠী নামক অনলাইন ভিত্তিক শিক্ষা সমীক্ষা অনুসারে এর অবস্থান ৫৯৯৫তম।
বিতর্ক
মহাবিদ্যলয়টি ২০১৩ সাল থেকে কোন ম্যানেজিং কমিটি ছাড়াই পরিচালিত হয়ে আসছে। যেহেতু কলেজ পরিচালনার জন্য ম্যানেজিং কমিটি থাকা আবশ্যক তাই উপজেলা প্রশাসনের আদেশক্রমে কলেজের শিক্ষক-কর্মচারীদের বেতন বিভিন্ন মেয়াদে বন্ধ থাকতো। এ অসন্তোষের জেরে ২০২১ সালে বকেয়া বেতন-ভাতা আসন্ন ঈদুল আজাহার পূর্বে উত্তোলনের ব‍্যবস্থা গ্রহণের দাবিতে এবং কলেজের অধ‍্যক্ষের বিভিন্ন অনিয়ম ও দুর্নীতির প্রতিবাদে অধ‍্যক্ষকে অবরুদ্ধ করে রেখেছিলেন শিক্ষক-কর্মচারীরা।
দি অ্যাশেজ
অ্যাশেজ বা দি অ্যাশেজ (The Ashes) ক্রিকেটের ট্রফিবিশেষ। ইংল্যান্ড এবং অস্ট্রেলিয়ার মধ্যকার অনুষ্ঠিত টেস্ট সিরিজ বিজয়ী দলকে ১৮৮২ সাল থেকে এই ট্রফি প্রদান করা হয়। ঊনবিংশ শতকের শেষদিকে ইংরেজ ক্রিকেট দল অস্ট্রেলিয়ার কাছে ওভালে পরাভূত হলে ইংরেজরা বিদ্রুপাত্মকভাবে শোক প্রকাশ করে। এ প্রেক্ষিতেই ধারাবাহিকভাবে ইংরেজরা একটি ছাইপূর্ণ পাত্র উপস্থাপন করে যা পরবর্তীতে ট্রফির মর্যাদা লাভ করে।
এটি আন্তর্জাতিক ক্রীড়ায় প্রতিপক্ষ দুই দলের মধ্যে সবচেয়ে উদযাপিত বিষয়রূপে চিহ্নিত হয়ে আছে। বর্তমানে এটি দ্বি-বার্ষিকাকারে পালাক্রমে ইংল্যান্ড ও অস্ট্রেলিয়ায় ১৮ থেকে ৩০ মাসের ব্যবধানে অনুষ্ঠিত হচ্ছে। অ্যাশেজে পাঁচটি টেস্ট ম্যাচ, প্রতি ম্যাচে দুই ইনিংস নিয়ে টেস্ট ক্রিকেটের যাবতীয় আইন-কানুন প্রতিপালন করে অনুষ্ঠিত হয়। কোন কারণে সিরিজ ড্র হলে পূর্বেকার অ্যাশেজ বিজয়ী দলের কাছেই ট্রফিটি রক্ষিত থাকে।
১৯৯৮-৯৯ মৌসুমের অ্যাশেজ সিরিজ থেকে ওয়াটারফোর্ড ক্রিস্টাল কর্তৃপক্ষ অ্যাশেজ পাত্র প্রদর্শন করে ও অ্যাশেজ বিজয়ী দলকে আনুষ্ঠানিকভাবে ট্রফি আকারে প্রদান করে। অস্ট্রেলিয়া দল বর্তমানে এ ট্রফিটির ধারক। তারা ২০১৯ মৌসুমে ইংল্যান্ডে অনুষ্ঠিত অ্যাশেজ সিরিজ ড্র করে। পরবর্তী অ্যাশেজ ২০২১-২২ মৌসুমে অস্ট্রেলিয়ায় অনুষ্ঠিত হচ্ছে।
ইতিহাস
অ্যাশেজ সিরিজের নামকরণ হয়েছে বিদ্রুপাত্মকভাবে, শোকের প্রতীকিরূপে। অস্ট্রেলিয়ার ক্রিকেট ইতিহাসে উল্লেখযোগ্য ঘটনা ছিল ১৮৮২ সালে ওভাল টেস্টে ইংল্যান্ডের বিরুদ্ধে জয়লাভ। ৪র্থ ইনিংসে ফ্রেড স্পফোর্থের অবিস্মরণীয় ক্রীড়ানৈপুণ্যে ইংল্যান্ড মাত্র ৮৫ রানের লক্ষ্যমাত্রায়ও পৌঁছুতে পারেনি। এতে স্পফোর্থ ৪৪ রানের বিনিময়ে ৭ উইকেট লাভ করেছিলেন। ফলে, ইংল্যান্ড তার নিজ ভূমিতে অনুষ্ঠিত প্রথম সিরিজে ঐ মাঠে প্রথমবারের মতো ১–০ ব্যবধানে হেরে যায়। ফলে লন্ডনের প্রধান সংবাদপত্র দ্য স্পোর্টিং টাইমস্‌ তাদের প্রতিবেদনে ইংরেজ ক্রিকেট নিয়ে বিদ্রুপাত্মকভাবে বিখ্যাত উক্তি মুদ্রিত করে:
ইংরেজ গণমাধ্যমগুলো ১৮৮২-৮৩ সালে অস্ট্রেলিয়ায় পরবর্তী ইংরেজ দলের সফরে "অ্যাশেজ পুণরুদ্ধারে যাত্রা শুরু ..." উল্লেখ করে। ঐ সফরে মেলবোর্নের একদল নারী ইংল্যান্ড অধিনায়ক আইভো ব্লাইকে ছোট্ট ভস্ম স্তুপাকারে প্রদান করে। পাত্রে রক্ষিত ছাই হিসেবে ক্রিকেটের অন্যতম উপকরণ বেইলের ভস্ম ছিল। এভাবেই বিখ্যাত অ্যাশেজ সিরিজের সূত্রপাত ঘটে যাতে কেবলমাত্র অস্ট্রেলিয়া-ইংল্যান্ডের মধ্যকার টেস্ট সিরিজই অন্তর্ভুক্ত থাকে। যে দল সিরিজ জয় করে তারা অ্যাশেজ ট্রফিটি লাভ করে। দুই দলের মধ্যকার টেস্ট সিরিজ নিয়ে গঠিত এ প্রতিযোগিতাটিকে ঘিরে অদ্যাবধি ক্রীড়া বিশ্বে ব্যাপক আগ্রহ-কৌতূহলের সৃষ্টি করে আসছে।
অ্যাশেজ পুণরুদ্ধারে যাত্রা শুরু
১৮৮২ সালে ওভালে অস্ট্রেলিয়ার অবিস্মরণীয় বিজয়ের পর ব্লাই ইংল্যান্ড দলের নেতৃত্ব দিয়ে অস্ট্রেলিয়া সফর করেন। সেখানে তিনি অ্যাশেজ পুণরুদ্ধারের কথা বলেন। সাধারণের মাঝেও এ সিরিজকে ঘিরে বেশ উত্তেজনা ছিল। একসময় মনে করা হচ্ছিল যে অ্যাশেজ পাত্রটি বোধহয় ইংল্যান্ডে চলে যাবে। অস্ট্রেলিয়া প্রথম টেস্টে বিজয়ী হলেও ইংল্যান্ড পরবর্তী দুই টেস্টে বিজয়ী হয়। তৃতীয় টেস্ট শেষে ইংল্যান্ডকে ২-১ ব্যবধানে জয়ী হওয়ায় অ্যাশেজ বিজয়ী হিসেবে বিবেচনা করা হয়। চতুর্থ খেলায় একীভূত অস্ট্রেলীয় একাদশ ইংল্যান্ডের বিপক্ষে খেলতে নামে। দলটিকে পূর্বেকার তিন খেলায় অংশগ্রহণকারী মূল একাদশের চেয়েও অধিকতর শক্তিশালীরূপে বিবেচনা করা হয়েছিল। কিন্তু, এ খেলাটিকে সচরাচর ১৮৮২-৮৩ সিরিজের খেলা হিসেবে গণ্য করা হয় না। এটিকে টেস্ট হিসেবে গণ্য করা হলেও তা ছিল নামেমাত্র। খেলাটি অস্ট্রেলিয়াকে বিজয়ের স্বাদ প্রদান করেছিল।
ফলাফল ও পরিসংখ্যানের সার-সংক্ষেপ
অ্যাশেজ অধিকারের জন্য একটি দলকে অবশ্যই সিরিজ বিজয় নিশ্চিত করতে হবে। সিরিজ ড্র হলে পূর্বেকার অ্যাশেজ অধিকারী দলের নিয়ন্ত্রণে থাকবে। সেপ্টেম্বর, ২০১৯ সাল পর্যন্ত ৭১টি সিরিজ অনুষ্ঠিত হয়েছে যাতে অস্ট্রেলিয়া ৩৩ এবং ইংল্যান্ড ৩৩ সিরিজ জয় করেছে। বাকী ৬ সিরিজ ড্র হওয়ায় অস্ট্রেলিয়া ১৯৩৮, ১৯৬২-৬৩, ১৯৬৫-৬৬, ১৯৬৮ এবং ২০১৯ মৌসুমে ও ইংল্যান্ড ১ বার মাত্র ১৯৭২ সালে অ্যাশেজ নিজেদের দখলে রাখে। অ্যাশেজ টেস্টের জয়-পরাজয়ের অনুপাত হচ্ছে (২০১৯ সিরিজসহ এ পর্যন্ত) অস্ট্রেলিয়া ১৩৬ জয়, ইংল্যান্ড ১০৮ জয়, ৯১ ড্র।
অ্যাশেজ সিরিজ সাধারণতঃ পাঁচ বা ততোধিক টেস্টের হয়ে থাকে। তন্মধ্যে ১৯৩৮ এবং ১৯৭৫ মৌসুমে চার টেস্ট ও ১৯৭০-৭১, ১৯৭৪-৭৫, ১৯৭৮-৭৯, ১৯৮১, ১৯৮৫, ১৯৮৯, ১৯৯৩ এবং ১৯৯৭ সালে ছয় টেস্টের হয়েছিল। অস্ট্রেলীয়রা ২৭১ সেঞ্চুরি করে, তন্মধ্যে দুই শতাধিক রান আসে ২৩টি। ইংরেজরা ২১২ সেঞ্চুরি করে ও ১০ বার দুই শতাধিক রানের ইনিংস গড়ে। টেস্টে ১০ উইকেট লাভকারী অস্ট্রেলীয়দের সংখ্যা ৪১, ইংরেজদের সংখ্যা ৩৮।
খেলার মাঠ
যুক্তরাজ্য ও অস্ট্রেলিয়ার সিরিজগুলো পালাক্রমে অনুষ্ঠিত হলেও ৫টি খেলা বিভিন্ন ক্রিকেট মাঠে অনুষ্ঠিত হয়েছে।T
অস্ট্রেলিয়ায় ব্রিসবেনের গাব্বা, অ্যাডিলেড ওভাল, পার্থের ওয়াকা গ্রাউন্ড, মেলবোর্ন ক্রিকেট গ্রাউন্ড (এমসিজি) ও সিডনি ক্রিকেট গ্রাউন্ড (এসসিজি)-তে অনুষ্ঠিত হয়। ১৯২৮-২৯ মৌসুমে ব্রিসবেন এক্সিবিশন গ্রাউন্ডে একমাত্র টেস্ট অনুষ্ঠিত হয়েছিল। সনাতনী ধারায় মেলবোর্নে বক্সিং ডে টেস্ট এবং সিডনি নববর্ষের টেস্টের আয়োজন করে থাকে। ক্রিকেট অস্ট্রেলিয়া ২০১০-১১ মৌসুমে ছয় টেস্টের প্রস্তাবনা দিয়েছিল যাতে হোবার্টের বেলেরিভ ওভালে অতিরিক্ত খেলার কথা ছিল। ইংল্যান্ড এবং ওয়েলস ক্রিকেট বোর্ড তা অনুমোদন না করলেও পাঁচের অধিক টেস্ট অনুষ্ঠিত হয়।
বুরুন্ডি ফুটবল ফেডারেশন
বুরুন্ডি ফুটবল ফেডারেশন (Fédération de football du Burundi, Football Federation of Burundi; এছাড়াও সংক্ষেপে বিএফএফ নামে পরিচিত) হচ্ছে বুরুন্ডির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ১০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বুরুন্ডির রাজধানী বুজুম্বুরায় অবস্থিত।
এই সংস্থাটি বুরুন্ডির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বুরুন্ডি প্রিমিয়ার লীগ, বুরুন্ডীয় কাপ এবং বুরুন্ডি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুরুন্ডি ফুটবল ফেডারেশনের সভাপতির দায়িত্ব পালন করছেন রেভেরিয়েন এনদিকুরিয়ো এবং সাধারণ সম্পাদকের দায়িত্ব পালন করছেন জেরেমি মানিরাকিজা।
ক্লেশ (বৌদ্ধধর্ম)
ক্লেশ (क्लेश, ; किलेस kilesa; ཉོན་མོངས།), বৌদ্ধধর্মে, এমন মানসিক অবস্থা যা মনকে অন্ধকারে ঢেকে রাখে এবং অস্বাস্থ্যকর কর্মে প্রকাশ পায়। ক্লেশ মনের অবস্থাগুলোকে অন্তর্ভুক্ত করে যেমন উদ্বেগ, ভয়, রাগ, ঈর্ষা, ইচ্ছা, বিষণ্নতা ইত্যাদি। সমসাময়িক অনুবাদকরা ক্লেশ শব্দটি অনুবাদ করতে বিভিন্ন ধরনের ইংরেজি শব্দ ব্যবহার করেন, যেমন: যন্ত্রণা, অপবিত্রতা, ধ্বংসাত্মক আবেগ, বিরক্তিকর আবেগ, নেতিবাচক আবেগ, মনের বিষ, নিউরোসিস ইত্যাদি।
সমসাময়িক মহাযান ও থেরবাদ বৌদ্ধ ঐতিহ্যে, অজ্ঞতা, সংযুক্তি ও ঘৃণার তিনটি ক্লেশকে অন্য সমস্ত ক্লেশের মূল বা উৎস হিসাবে চিহ্নিত করা হয়েছে। এগুলোকে মহাযান ঐতিহ্যে তিনটি বিষ বা থেরবাদ ঐতিহ্যের তিনটি অস্বাস্থ্যকর শিকড় হিসেবে উল্লেখ করা হয়েছে।
যদিও পালি সূত্রের প্রথম দিকের বৌদ্ধ গ্রন্থে তিনটি মূল ক্লেশকে নির্দিষ্টভাবে গণনা করা হয়নি, সময়ের সাথে সাথে তিনটি বিষ (এবং সাধারণত ক্লেশগুলি) সংসারিক অস্তিত্বের মূল হিসাবে দেখা যায়।
পালি সাহিত্য
পালি ত্রিপিটকের বক্তৃতায় (সূত্র), ক্লেশ প্রায়ই বিভিন্ন আবেগের সাথে যুক্ত থাকে যা শারীরিক ও মানসিক অবস্থাকে কলুষিত করে। পালি সাহিত্যের অভিধম্ম  এবং-উত্তর-প্রধান পালি সাহিত্যে, দশটি অপবিত্রতা চিহ্নিত করা হয়েছে, যার মধ্যে প্রথম তিনটি – লোভ, ঘৃণা, প্রলাপ –কে দুঃখের "শিকড়" হিসাবে বিবেচনা করা হয়।
অভিধম্ম: দশ-কলুষ ও অকুশল-মূল
বিভাঙ্গে উপরোক্ত দশটির প্রথম আটটি নিয়ে গঠিত আটগুণ তালিকাও অন্তর্ভুক্ত রয়েছে।
ত্রিবিষ
অজ্ঞানতা, সংযুক্তি ও ঘৃণার তিনটি ক্লেশকে মহাযান ঐতিহ্যে তিনটি বিষ এবং থেরবাদ ঐতিহ্যে তিনটি অকুশল মূল হিসেবে উল্লেখ করা হয়েছে। এই তিনটি বিষ (বা অস্বাস্থ্যকর শিকড়) অন্য সমস্ত ক্লেশের মূল বলে মনে করা হয়।
পঞ্চবিষ
মহাযান ঐতিহ্যে, পাঁচটি প্রধান ক্লেশকে পঞ্চবিষ হিসেবে উল্লেখ করা হয়েছে। পঞ্চবিষের মধ্যে রয়েছে তিনটি বিষের সঙ্গে দুটি অতিরিক্ত বিষ: অহংকার ও ঈর্ষা। পাঁচটি বিষ হল:
অভিধর্মের ছয়টি মূল ক্লেশ
অভিধর্মকোশ ছটি মূল ক্লেশ চিহ্নিত করে: বৌদ্ধধর্মের যোগাচার দর্শনের প্রসঙ্গে, মুলার বলেছেন যে কল্পিত স্ব-এর পুনর্বিন্যাসের কারণে ছয়টি ক্লেশের উদ্ভব হয়।
মহাপরিনির্বাণ সূত্র
মহাযান মহাপরিনির্বাণ সূত্র আনুমানিক ৫০টি ক্লেশের তালিকা দেয়, যার মধ্যে রয়েছে সংযুক্তি, ঘৃণা, মূর্খতা, হিংসা, অহংকার, গাফিলতি, অহংকার, অস্বাভাবিকতা, ঝগড়া, ভুল জীবিকা, প্রতারণা, অনৈতিক বন্ধুদের সাথে মেলামেশা, ঘুমের প্রতি আসক্তি, খাওয়া, এবং জৃম্ভমান; অত্যধিক কথা বলা এবং মিথ্যা উচ্চারণ, সেইসাথে ক্ষতির চিন্তায় আনন্দিত।
দুটি অস্পষ্টতা
মহাযান সাহিত্যে প্রায়ই "দুটি অস্পষ্টতা", "বিরোধপূর্ণ আবেগের অস্পষ্টতা" এবং "জ্ঞানযোগ্য বিষয়ের অস্পষ্টতা" এর গণনা রয়েছে।
জিয়াউর রহমান জিয়া
জিয়াউর রহমান জিয়া (জন্ম ২৭ জুন ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে জিয়া নামেই সর্বাধিক পরিচিত।
ব্যক্তিগত জীবন
জিয়া ১৯৭৫ সালের ৭ জানুয়ারি ঢাকার হলি ফ্যামিলি হাসপাতালে জন্মগ্রহণ করেন। তিনি ঢাকার নবাবপুরে শৈশব কাটান। তার পিতার নাম আব্দুর রহমান এবং মাতা মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম জলি আহমেদ, তাদের একমাত্র কন্যা হলেন সারিকা রেশ রহমান।
ম্যালকম জার্ভিস
ম্যালকম পিটার জার্ভিস (Malcolm Jarvis; জন্ম: ৬ ডিসেম্বর, ১৯৫৫) রোডেশিয়া ও নিয়াসাল্যান্ডের ফোর্ট ভিক্টোরিয়া এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৭ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ১৯৮৭ ও ১৯৯২ সালের ক্রিকেট বিশ্বকাপে জিম্বাবুয়ে দলের পক্ষে খেলেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি মিডিয়াম ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপহারে সচেষ্ট ছিলেন ম্যালকম জার্ভিস।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ম্যালকম জার্ভিস। ১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯৪ তারিখে একই মাঠে সফরকারী শ্রীলঙ্কার বিপক্ষে সর্বশেষ টেস্টে অংশ নেন তিনি।
১৯৯২-৯৩ মৌসুমে ভারতের বিপক্ষে জিম্বাবুয়ের ইতিহাসের প্রথম টেস্টে অংশগ্রহণ করার গৌরব অর্জন করেন। সৌভাগ্যবশতঃ অংশগ্রহণকৃত পাঁচ টেস্টের কোনটিতেই পরাজয়ের মুখ দেখেনি তার দল। এছাড়াও, যদি ক্যাচ হাতছাড়া না হতো তাহলে হয়তোবা টেস্ট ক্রিকেটের ইতিহাসে জিম্বাবুয়ের প্রথম উইকেট লাভের অধিকারী হতেন।
স্বল্প কয়েকটি টেস্টে খেলায় অংশ নিলেও ১১টি উইকেট নিয়ে রেকর্ড গড়েন। তার সবগুলো ডিসমিসালই কটের মাধ্যমে সম্পন্ন হয়েছিল।
খেলার ধরন
ধ্রুপদী ভঙ্গীমায় বোলিং কর্মে অগ্রসর হতেন। সূক্ষ্ম নিশানা বরাবর বোলিং করতে পারতেন। পিচের দিকে ডানহাতি ব্যাটসম্যানকে ডেলিভারি করা বল শূন্যে মারতে বাধ্য করতেন। ঘণ্টার পর ঘণ্টার বোলিং করলেও তার ক্লান্তি ছিল না। তরুণ খেলোয়াড়দেরকে সহযোগিতার হাত প্রসার করতেন। ব্যাটসম্যান হিসেবে মোটেই সুবিধে করতে পারেননি তিনি। তবে, প্রয়োজনে দীর্ঘক্ষণ ক্রিজে অবস্থান করতে পারতেন।
উদার হৃদয়ের অধিকারী ও পরীক্ষিত সেবক হিসেবে জিম্বাবুয়ের ক্রিকেটকে সমৃদ্ধ করার প্রাণান্তকর প্রচেষ্টা চালিয়েছেন তিনি। বামহাতি সিম ও সুইং বোলার হিসেবে নতুন বল হাতে নিয়ে নিজের সেরা খেলা প্রদর্শনে মনোনিবেশ ঘটাতেন। তবে, দূর্ভাগ্যজনকভাবে পেসের অভাবে তেমন সফলতার স্বাক্ষর রাখতে পারেননি।
অবসর
১৯৯৪-৯৫ মৌসুমে শ্রীলঙ্কা গমন তাকে মনোনীত করা হয়। তবে, ৩৮ বছর বয়সী ম্যালকম জার্ভিস নিজেকে আন্তর্জাতিক ক্রিকেটে বয়োজ্যেষ্ঠ ক্রিকেটার হিসেবে অংশগ্রহণকারীর রেকর্ডের খাতায় স্থান করে নিতে চাননি ও নিজেকে দল থেকে প্রত্যাহার করে নেন। একসময় জিম্বাবুয়ে ক্রিকেট কর্তৃক জিম্বাবুয়ে দলের শারীরিক সক্ষমতার দায়িত্বে ছিলেন।
মাগরেব
right|thumbnail|289px|আফ্রিকার মানচিত্রে মাগরেব অঞ্চলের অবস্থান মাগরেব (The Maghreb; ফরাসি ভাষায়: Le Maghreb; আরবি ভাষায়: المغرب العربي) উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মোরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত।
৭০০ অব্দের দিকে মুসলমানেরা বাইজেন্টীয় শহর কার্থেজ (বর্তমান তিউনিসিয়াতে অবস্থিত) এবং ৭১১ সাল নাগাদ স্থানীয় বার্বার জাতির লোকদের বাধা অপসারণ করে মরক্কো পর্যন্ত সাম্রাজ্য বিস্তার করতে সক্ষম হয়। এসময় বার্বারদেরকে ইসলামে ধর্মান্তরিত করা হয় এবং আরব সেনাবাহিনীতে অন্তর্ভুক্ত করে নেওয়া হয়। আরবরা মিশরের পশ্চিমের এই অঞ্চলটিকে মাগরেব ডাকা শুরু করে। আরবি ভাষায় মাগরেব শব্দটির অর্থ "সূর্যের অস্তস্থল" বা "পশ্চিম দিকের"। মাগরেব অঞ্চলটি ৮ম শতকের শুরুর কিছুকাল একটি একক রাজনৈতিক সত্তা হিসেবে বিরাজমান ছিল। এরপর আবার আলমোহাদ শাসনের সময় (১১৫৯-১২২৯) অঞ্চলটি আবার একত্রিত হয়। এর বহু পরে বিংশ শতাব্দীতে এসে ১৯৮৯ সালে উত্তর আফ্রিকার আরব রাষ্ট্রগুলি আরব মাগরেব ইউনিয়ন প্রতিষ্ঠা করে। মরক্কো, আলজেরিয়া, তিউনিসিয়া, লিবিয়া ও মোরিতানিয়া এর সদস্যরাষ্ট্র। লিবিয়ার নেতা মুয়াম্মার আল-গাদ্দাফি এটিকে একটি আরব মহারাষ্ট্র হিসেবে প্রথমে কল্পনা করেছিলেন, যেখানে সদস্য দেশগুলির একটি সাধারণ বাজারের আওতায় আসার কথা। কিন্তু অর্থনৈতিক ও রাজনৈতিক অস্থিরতা ইউনিয়নের যৌথ লক্ষ্যগুলি বাস্তবায়নে বাধার সৃষ্টি করেছে।
মিশাল বিনতে ফাহদ আল সৌদ
মিশাল বিনতে ফাহদ আল সৌদ (১৯৫৮ – ১৫ জুলাই ১৯৭৭; الأميرة مشاعل بنت فهد بن محمد بن عبدالعزيز آل سعود  آل سعود হাউস অব সৌদের একজন সদস্য ছিলেন, তিনি ১৯ বছর বয়সে ১৯৭৭ সালে ব্যভিচার করার জন্য বন্দুকের গুলিতে মৃত্যুদণ্ডপ্রাপ্ত হন। তিনি ছিলেন প্রিন্স ফাহাদ বিন মুহাম্মদের কন্যা এবং  সৌদি আরবের বাদশাহ আবদুল আজিজের পুত্র, বাদশাহ খালিদের বড় এবং একমাত্র নিজের ভাই প্রিন্স মুহাম্মদ বিন আবদুল আজিজের নাতনী।
ফাঁসি
১৯৭৭ সালের ১৫ জুলাই মিশাল এবং খালেদ উভয়েকে জেদ্দায় কুইন্স পার্কের বিল্ডিংয়ের পাশে প্রকাশ্যে মৃত্যুদণ্ড দেওয়া হয়। তিনি তার বংশের উপর যে অসম্মান করেছিলেন তার জন্য তার চোখ বেঁধে রাখা হয়েছিল এবং নতজানু করা হয়েছিল। তার দাদা,  খালেদ, তার মৃত্যুদণ্ড দেখতে বাধ্য হওয়ার পর, সে একটি তলোয়ার দিয়ে মিশালের শিরশ্ছেদ করে। এ বিশ্বাসে যে, একজন পেশাদার জল্লাদের চেয়ে রাজকন্যার পুরুষ আত্মীয়দের একজনের পক্ষে তার মাথা বিচ্ছিন্ন করা অনেক ভালো। তার শিরচ্ছেদ করতে পাঁচটি আঘাত লাগে। উভয় মৃত্যুদণ্ড জেদ্দার প্রাসাদের কাছে পরিচালিত হয়েছিল, দীরা স্কোয়ারে নয় ।
রাজকন্যার মৃত্যু তথ্যচিত্র
স্বাধীন চলচ্চিত্র প্রযোজক অ্যান্টনি টমাস সৌদি আরবে এসে রাজকন্যার গল্প সম্পর্কে অসংখ্য মানুষের সাক্ষাৎকার নিয়েছিলেন। তিনি পরস্পরবিরোধী গল্পের মুখোমুখি হয়েছিলেন, যা পরবর্তীতে একটি ব্রিটিশ তথ্যচিত্রের বিষয়বস্তু হয়ে ওঠে, ডেথ অফ এ প্রিন্সেস । চলচ্চিত্রটি ৯ এপ্রিল ১৯৮০ সালে আইটিভি টেলিভিশন নেটওয়ার্কে এবং তারপর এক মাস পরে মার্কিন যুক্তরাষ্ট্রের পাবলিক টেলিভিশন নেটওয়ার্ক পিবিএস এ প্রদর্শিত হওয়ার কথা ছিল। উভয় সম্প্রচারই তীব্র প্রতিবাদের মুখোমুখি হয়েছিল, এরপর সৌদিদের কাছ থেকে এই সম্প্রচার বাতিল করার জন্য জোরালো কূটনৈতিক, অর্থনৈতিক ও রাজনৈতিক চাপ ছিল। ব্রিটিশ সম্প্রচার বাতিল করতে ব্যর্থ হওয়ার পর, বাদশাহ খালিদ সৌদি আরব থেকে ব্রিটিশ রাষ্ট্রদূতকে বহিষ্কার করেছিলেন। ১৯৮০ সালের মে মাসে, পিবিএসের দিকে মনোযোগ চলে যায় সেখানে তাদের কর্মকর্তারা কর্পোরেশন এবং রাজনীতিবিদদের একমাসের চাপ সহ্য করে। একটি বড় পিবিএস পৃষ্ঠপোষক, মোবিল অয়েল কর্পোরেশন , দ্য নিউইয়র্ক টাইমস  অপ-এড পৃষ্ঠায় একটি পূর্ণাঙ্গ বিজ্ঞাপন প্রকাশ করে এবং এটি মার্কিন-সৌদি সম্পর্ককে বিপন্ন ঘোষণা করে। কিছু দিন স্থবির থাকার পর, এটি শেষ পর্যন্ত পিবিএস প্রোগ্রাম ওয়ার্ল্ড দ্বারা মার্কিন যুক্তরাষ্ট্রে ১২ মে ১৯৮০ -তে সম্প্রচারিত হয়, যদিও কিছু পিবিএস স্টেশন তা করেনি। উদাহরণস্বরূপ, সাউথ ক্যারোলিনায়, পিবিএস অনুমোদিত চলচ্চিত্রটির সম্প্রচার বাতিল করে, এই সিদ্ধান্তের দ্বারা প্রভাবিত যে সৌদি আরবে তৎকালীন মার্কিন রাষ্ট্রদূত জন সি ওয়েস্ট, পূর্বে বাদশার গভর্নর ছিলেন । ডকুড্রামা মার্কিন যুক্তরাষ্ট্রে "ওয়ার্ল্ড" নামে একটি সাপ্তাহিক পিবিএস প্রোগ্রামের অংশ হিসাবে প্রচারিত হয়। সেই প্রোগ্রামটি পরে পিবিএস ফ্রন্টলাইন নামে পরিচিত হয়। আসল সম্প্রচারের ২৫ তম বার্ষিকী উপলক্ষে ২০০৫ সালে ফ্রন্টলাইনে ডেথ অফ এ প্রিন্সেস আবার প্রচারিত হয়। রাজা খালিদ ছবিটি বন্ধ করার জন্য নেটওয়ার্কে কাছে ১১ মিলিয়ন ডলার প্রস্তাব করেছিলেন বলে জানা গেছে। পরিচালক অ্যান্টনি থমাসের মতে, এখানে কোন বিচার হয়নি এবং এটা সকারীভাবে মৃত্যুদণ্ডও ছিল না। ডেভিড অফ এ প্রিন্সেসের সহ-লেখক এবং নির্বাহী প্রযোজক ডেভিড ফ্যানিং বলেন, এটা এক বালিকার প্রেমের করুন পরিণতি, যা রাস্ট্র ঘটিয়েছে।
আখতার হামিদ খান
আখতার হামিদ খান (১৫ জুলাই ১৯১৪ - ৯ অক্টোবর ১৯৯৯) একজন পাকিস্তানি সমাজ বিজ্ঞানী ও উন্নয়ন কর্মী ছিলেন। তিনি বাংলাদেশ,পাকিস্তান এবং অন্যান্য উন্নয়নশীল দেশে অংশগ্রহণমূলক পল্লী উন্নয়ন ব্যবস্থা প্রতিষ্ঠার লক্ষ্যে আজীবন কাজ করেছেন। তার বিশেষ অবদান ছিল পল্লী উন্নয়নের জন্য একটি ব্যাপক প্রকল্প, কুমিল্লা মডেল (১৯৫৯) প্রতিষ্ঠা। এই পরিকল্পনার জন্য তিনি রামোন ম্যাগসেসে পুরস্কার লাভ করেন এবং মিশিগান স্টেট ইউনিভার্সিটি তাকে সম্মানসূচক 'ডক্টরাল' ডিগ্রী প্রদান করে। রেল্ফ শুমেখার তার বইয়ে লিখেছেন: "তার স্কেন্ডিনেভিয়ান সহকর্মীরা এবং অন্যান্য উপদেষ্টারা তাকে নোবেল শান্তি পুরস্কারর জন্য মনোনীত করেছিলেন।"
টাঙ্গুত ভাষা
টাঙ্গুত (এছাড়াও Xīxià বা হসি-হসিয়া বা মি-নিয়া) একটি প্রাচীন পূর্ব তিব্বতি-বর্মন ভাষা। ওয়েস্টার্ন জিয়াতে কথোপকথনের জন্য এটি ব্যবহার করা হতো। এটি টাঙ্গুত সাম্রাজ্যের নামেও পরিচিত। কিছু ভাষাবিদ একে কিয়াঙ্গিচ ভাষা হিসাবে শ্রেনীবদ্ধ করেন, যেখানে অন্য আরও ভাষার সাথে উত্তর কিয়াঙ ভাষা, দক্ষিণ কিয়াঙ ভাষা এবং রায়ালরং ভাষা অন্তর্ভুক্ত।
১১ শতকের শুরুতে টাঙ্গুত জনগণ ওয়েস্টার্ন জিয়াকে সং সাম্রাজ্য থেকে স্বাধীন করে। টাঙ্গুত ভাষা এর দাপ্তরিক ভাষাগুলোর মধ্যে একটি (তিব্বতীয় ভাষায় Mi nyag এবং চীনা ভাষায় 彌藥 Míyào নামে পরিচিত)। ১২২৬ সালে চেঙ্গিজ খানের আক্রমণে ওয়েস্টার্ন জিয়া ধ্বংস হয়ে যায়।